Sersant se fiets in digte bosse opgespoor | Maroela Media
Die soektog na sers. Michael van der Watt (35) van die Motherwell-taktiesereaksie-eenheid in die Oos-Kaap is vir vandag afgelas, maar sal môre voortduur.
Kol. Priscilla Naidu, woordvoerder van die polisie, het aan Maroela Media gesê die soekspanne het vroeër vandag op 'n fiets afgekom naby die Van Stadensbrug op die N2 buite Port Elizabeth. "Ons kan nou bevestig dat dit wel sy fiets is," het Naidu gesê.
Die fiets is in 'n digte bos opgespoor aan die oorkant van die pad naby die brug. "Iemand sou dit daarheen moes dra," het Naidu gesê.
Lede van die polisie en die gemeenskap het saam op die fiets afgekom toe hulle besig was met 'n soektog per voet.
Was dit nie dalk selfmoord nie? Van die brug afgespring. Net n onskuldige vraag. Hoop ek is verkeerd en dat hy lewendig gevind sal word.